ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતમાં દર્દીઓ સાજા થવાનો દર સતત વધી રહ્યો છે, આજ સુધીમાં 32.5 લાખથી વધુ દર્દીઓ સાજા થયા
ભારતમાં 5 રાજ્યોમાં કુલ કેસમાંથી 60% કેસ, 62% સક્રિય કેસ અને કુલ મૃત્યુમાંથી 70% મૃત્યુ નોંધાયા
ભારતમાં કોરોનાની સ્થિતિમાં સતત સુધારો જોવા મળી રહ્યો હોવાથી આજે કુલ સાજા થયેલા દર્દીઓનો આંકડો 32.5 લાખ કરતાં વધારે થઇ ગયો છે. તેમાંથી 69,564 દર્દીઓ માત્ર છેલ્લા 24 કલાકમાં જ સાજા થઇ ગયા છે. આના પરિણામે દેશમાં સાજા થવાનો દર વધીને 77.31% સુધી પહોંચી ગયો છે.
ટેસ્ટ, ટ્રેક અને ટ્રીટ વ્યૂહનીતિના છત્ર હેઠળ વિવિધ સુધારેલા અને કેન્દ્રિય પ્રયાસોના કારણે સઘન તપાસ અને ખૂબ જ મોટાપાયે પરીક્ષણોની મદદથી ચેપગ્રસ્ત દર્દીઓનું વહેલું નિદાન શક્ય બન્યું છે. બહેતર એમ્બ્યુલન્સ સેવાઓ અને દર્દીઓનું સ્વાસ્થ્ય વધારે બગડે તે પહેલાં જ સમયસર તેમને હોસ્પિટલમાં દાખલ કરવા માટે અવિરત સંપૂર્ણ દર્દી વ્યવસ્થાપનના પરિણામે કોવિડ-19ના મોટી સંખ્યામાં દર્દીઓ સાજા થઇ રહ્યાં છે અને તેમને હોસ્પિટલમાંથી રજા આપવામાં આવી રહી છે. તેના કારણે દર્દીઓના મૃત્યુદરમાં પણ સતત ઘટાડો થઇ રહ્યો છે અને આજે મૃત્યુદર ઘટીને 1.70%ના નીચલા સ્તર સુધી પહોંચી ગયો છે. હોમ આઇસોલેશન અને દર્દીઓની સુવિધાઓ ખાતે આઇસોલેશનમાં રાખવામાં આવેલા દર્દીઓ પર અસરકારક રીતે દેખરેખના પ્રોટોકોલના માપદંડોનું પાલન કરીને દેખરેખ રાખવાથી હળવા અને મધ્યમ લક્ષણો ધરાવતા દર્દીઓ મોટી સંખ્યામાં સાજા થઇ રહ્યાં છે.
દેશમાં અત્યાર સુધીમાં નોંધાયેલા કુલ કેસમાં 60% કેસ પાંચ રાજ્યોમાં જ છે જેમાં 21.6% દર્દીઓ સાથે મહારાષ્ટ્ર સૌથી ટોચ પર છે જ્યારે ત્યારબાદ અનુક્રમે આંધ્રપ્રદેશ , તામિલનાડુ , કર્ણાટક  અને ઉત્તર પ્રદેશ 6.3% છે.
હાલમાં સૌથી વધારે સક્રિય કેસના મામલે પણ મહારાષ્ટ્ર આખા દેશમાં ટોચ પર છે. મહારાષ્ટ્રમાં હાલમાં 26.76% સક્રિય કેસ છે જ્યારે ત્યારબાદ અનુક્રમે, આંધ્રપ્રદેશ , કર્ણાટક , ઉત્તરપ્રદેશ  અને તામિલનાડુ  છે. આ પાંચ રાજ્યો સમગ્ર દેશમાં કુસ સક્રિય કેસમાંથી 62% કેસ ધરાવે છે.
આજે દેશમાં કુલ સાજા થયેલા દર્દીઓની સંખ્યા 32.5 લાખ કરતાં વધુ  નોંધાઇ હતી.
છેલ્લા 24 કલાકમાં, આંધ્રપ્રદેશમાં સૌથી વધારે 11,915 નવા દર્દીઓ સાજા થયા હોવાનું નોંધાયું હતું. કર્ણાટક અને મહારાષ્ટ્રમાં અનુક્રમે 9575 અને 7826 દર્દીઓ સાજા થયા હતા જ્યારે તામિલનાડુ અને ઉત્તર પ્રદેશમાં અનુક્રમે નવા 5820 અને 4779 દર્દી સાજા થયા હોવાનું નોંધાયું છે. આ પાંચ રાજ્યોમાં છેલ્લા 24 કલાકમાં દેશમાં કુલ સાજા થયેલા દર્દીઓમાંથી 57% દર્દીઓ સાજા થયા છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ લોકોને શીખ નવા વર્ષની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ શીખ નવા વર્ષની શરૂઆતમાં લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"શીખ નવા વર્ષની શરૂઆતમાં શુભેચ્છાઓ. વાહેગુરુ દરેકને સારા સ્વાસ્થ્ય અને સમૃદ્ધિ સાથે આશીર્વાદ આપે. ગુરુ સાહેબોના ઉપદેશો તેમના તેજથી વિશ્વને પ્રકાશિત કરતા રહે."
પ્રધાનમંત્રીનું કાર્યાલય
આજનો કેબિનેટ નિર્ણય ભારતના રસીકરણ કવરેજને આગળ વધારશે અને એક સ્વસ્થ રાષ્ટ્રનું નિર્માણ કરશે: પીએમ
પ્રધાનમંત્રી શ્રી નરેન્દ્ર મોદીએ આશા વ્યક્ત કરી છે કે 15મી જુલાઈ 2022થી આગામી 75 દિવસ સુધી સરકારી રસીકરણ કેન્દ્રો પર 18 વર્ષથી વધુ ઉંમરના તમામ નાગરિકો માટે મફત કોવિડ-19 સાવચેતીના ડોઝનો નિર્ણય ભારતના રસીકરણ કવરેજને આગળ વધારશે અને તે એક સ્વસ્થ રાષ્ટ્રની રચના કરશે.
#આઝાદીકા અમૃતમહોત્સવની ઉજવણીના ભાગરૂપે આજની કેબિનેટ બેઠકમાં આ નિર્ણય લેવામાં આવ્યો હતો.
કેન્દ્રીય સ્વાસ્થ્ય મંત્રી ડૉ મનસુખ માંડવિયાના ટ્વીટના જવાબમાં પ્રધાનમંત્રીએ ટ્વીટ કર્યું:
"કોવિડ-19 સામે લડવા માટે રસીકરણ એ અસરકારક માધ્યમ છે. કેબિનેટનો આજનો નિર્ણય ભારતના રસીકરણ કવરેજને આગળ વધારશે અને એક સ્વસ્થ રાષ્ટ્રનું નિર્માણ કરશે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
નાણાં મંત્રીએ પીએમજીકેપી અંતર્ગત કોવિડ-19 સામે લડતા હેલ્થ વર્કર્સ માટે વીમા યોજનાઓના અમલની સમીક્ષા કરી હતી. તેમણે ઝડપી પતાવટ અને વહેલામાં વહેલી તકે નોમિનીઓ સુધી પહોંચાડવાના લાભ વિશે ભાર મૂક્યો હતો.
કેન્દ્રીય નાણાં અને કોર્પોરેટ મંત્રી નિર્મલા સીતારમણે આજે અહીં વીડિયો કોન્ફરન્સ દ્વારા પ્રધાનમંત્રી ગરીબ કલ્યાણ પેકેજ  અંતર્ગત જાહેર થયેલ કોવિડ-19 સામે હેલ્થ વર્કર્સ માટે વીમા યોજનાના અમલની સમીક્ષા કરવા એક બેઠકની અધ્યક્ષતા કરી હતી. આ બેઠકમાં નાણાં સેવા વિભાગ, આરોગ્ય અને પરિવાર કલ્યાણ મંત્રાલય અને ન્યૂ ઇન્ડિયા એશ્યોરન્સ કંપની લિમિટેડના વરિષ્ઠ અધિકારીઓએ હાજરી આપી હતી.
ન્યૂ ઇન્ડિયા એશ્યોરન્સના ચેરમેન અને મેનેજિંગ ડાયરેક્ટરે રજૂ કરેલા પ્રેઝન્ટેશનમાં યોજના અને અત્યાર સુધી એના અમલની સ્થિતિ પર મુખ્ય વિગતો પ્રદાન કરી હતી.
આરોગ્ય અને પરિવાર કલ્યાણ મંત્રાલયના અધિકારીઓએ રાજ્ય સરકારની નોડલ સંસ્થાઓ સાથે વ્યવસ્થાની સમીક્ષા પૂરી પાડી હતી, જેમાં ઝડપથી દાવાની પતાવટ થઈ રહી છે એવું જણાવવામાં આવ્યું હતું તેમજ મૃતકના પરિવારજનો સુધી પહોંચવામાં તેમજ કાયદેસર વારસદારનું સર્ટિફિકેટ મેળવવામાં પડેલી સમસ્યાઓ વિશે જાણકારી આપી હતી.
અત્યાર સુધી 147 ઇન્ટિમેશન મળ્યાં હતા, 87 માટે દાવાના ડોક્યુમેન્ટ સબમિટ થયા છે, જેમાંથી 15 દાવાની ચુકવણી થઈ ગઈ છે, 4 દાવામાં ચુકવણીની મંજૂરી અપાઈ છે, ત્યારે 13 દાવામાં ચકાસણી ચાલુ છે. ઉપરાંત કુલ 55 દાવાઓ લાયકાતને પાત્ર નથી, જેમાંથી 35 દાવાઓ પોલીસ અધિકારીઓ, હોસ્પિટલો સાથે સંબંધિત ન હોય એવા મ્યુનિસિપિલ કામદારો, શિક્ષણમાંથી લોકો, મહેસૂલ વિભાગો વગેરેમાંથી લોકો, જેવા વીમાકવચની ક્ષેત્રની બહારના હતા, ત્યારે અન્ય 20 દાવાઓ કોવિડ-19 સિવાય કાર્ડિયાક એરેસ્ટ વગેરે જેવા મૃત્યુના કારણે સબમિટ થયા હતા.
આ બેઠક દરમિયાન નાણાં મંત્રીએ ઝડપી પતાવટના મહત્ત્વ વિશે વાત કરી હતી અને વહેલામાં વહેલી તકે નોમિની સુધી પહોંચી લાભ પહોંચાડવા પર ભાર મૂક્યો હતો.
DS/BT
(Visitor Counter : 176
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.31 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
11,31,46,900
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.31 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 117
પ્રધાનમંત્રીનું કાર્યાલય
પ્રધાનમંત્રી રાષ્ટ્રીય બાળ પુરસ્કાર 2020ના વિજેતાઓ સાથે વાતચીત કરશે
આદિવાસી કલાકારો, એનસીસી કેડેટ્સ, એનએસએસ સ્વયંસેવકો અને ટેબલો કલાકારો સાથે ‘એટ હોમ’માં ભાગ લેશે
પ્રધાનમંત્રી શ્રી નરેન્દ્ર મોદી આવતીકાલે 24 જાન્યુઆરી, 2020ના રોજ 49 ‘પ્રધાનમંત્રી રાષ્ટ્રીય બાળ પુરસ્કાર 2020’ના વિજેતા બાળકોને મળશે અને એમની સાથે વાતચીત કરશે
આ 49 પુરસ્કાર વિજેતાઓ ભારતના વિવિધ રાજ્યોમાંથી આવે છે, જેમાં જમ્મુ અને કાશ્મીર, મણિપુર અને અરૂણાચલ પ્રદેશનો સમાવેશ થાય છે.
આ બાળકોને કલા અને સંસ્કૃતિ, નવીનતા, શિક્ષણ, સમાજસેવા, રમત-ગમત અને બહાદુરી ક્ષેત્રમાં પુરસ્કારો પ્રાપ્ત થયા છે.
ભારત સરકાર બાળકોને રાષ્ટ્ર નિર્માણમાં સૌથી મહત્વપૂર્ણ સહયોગીઓમાંના એક તરીકે સ્વીકારે છે. તેમની આશાઓ અને આકાંક્ષાઓને સ્વીકારવામાં આવશે અને તેમની સિદ્ધિઓને પુરસ્કૃત કરવામાં આવશે
તેમ છતાં દરેક બાળક અનમોલ છે અને તેની સિદ્ધિઓની પ્રશંસા કરવી જોઈએ, પણ કેટલાક એવા છે કે જેમની સિદ્ધિઓ ઘણા અન્ય લોકો માટે પ્રેરણારૂપ બની રહેશે.
આથી જ સરકાર વિવિધ ક્ષેત્રોમાં આપણા બાળકોની અસાધારણ સિદ્ધિઓને બિરદાવવા માટે દર વર્ષે આ પુરસ્કાર આપે છે.
નવીનતા, શૈક્ષણિક સિદ્ધિઓ, સમાજસેવા, કલા અને સંસ્કૃતિ, રમતગમત અને બહાદુરી જેવા ક્ષેત્રોમાં અપવાદરૂપ સિદ્ધિ મેળવનાર કોઈપણ બાળક પુરસ્કાર માટે અરજી કરી શકે છે. ઉપરાંત, કોઈપણ વ્યક્તિ કે જે કોઈ બાળકની સરાહનીય સિદ્ધિ વિશે જાણે છે, તે એ બાળકને પુરસ્કાર માટે ભલામણ કરી શકે છે. દરેક આવેદન પર કાળજીપૂર્વક વિચારણા કર્યા પછી એક ઉચ્ચ સ્તરીય સમિતિ વિજેતાઓની પસંદગી કરે છે.
ભારતના રાષ્ટ્રપતિ શ્રી રામ નાથ કોવિંદે ગઈકાલે 22 જાન્યુઆરી, 2020ના રોજ પ્રધાનમંત્રી રાષ્ટ્રીય બાળ પુરસ્કાર અર્પણ કર્યા હતા.
‘એટ હોમ’માં આદિવાસી કલાકારો, એનસીસી કેડેટ્સ, એનએસએસ સ્વયંસેવકો અને ટેબલો કલાકારો સાથે
પ્રધાનમંત્રી 24 જાન્યુઆરી, 2020 ના રોજ ‘એટ હોમ’ કાર્યક્રમમાં પ્રજાસત્તાક દિનની પરેડમાં ભાગ લેવા જઈ રહેલા 1730 થી વધુ આદિવાસી કલાકારો, એનસીસી કેડેટ્સ, એનએસએસ સ્વયંસેવકો અને ટેબલો કલાકારો સાથે પણ વાતચીત કરશે.
DS/RP/BT
(Visitor Counter : 147
પ્રધાનમંત્રીનું કાર્યાલય
પ્રધાનમંત્રીશ્રીએ CWG 2022માં મહિલાઓની 50 kg બોક્સિંગમાં સુવર્ણ ચંદ્રક જીતવા બદલ નિખત ઝરીનને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ કોમનવેલ્થ ગેમ્સ, 2022માં મહિલાઓની 50 કિગ્રા બોક્સિંગમાં ગોલ્ડ મેડલ જીતવા બદલ નિખત ઝરીનને અભિનંદન પાઠવ્યા છે.
પ્રધાનમંત્રીશ્રીએ ટ્વીટ કર્યું;
“નિખત ઝરીન ભારતનું ગૌરવ છે. તે એક વર્લ્ડ ક્લાસ એથ્લેટ છે જે તેની કુશળતા માટે વખણાય છે. હું તેને CWGમાં ગોલ્ડ મેડલ જીતવા બદલ અભિનંદન આપું છું. વિવિધ ટૂર્નામેન્ટમાં ઉત્કૃષ્ટ દેખાવ કરીને તેણીએ શાનદાર સાતત્ય દર્શાવ્યું છે. તેના ભવિષ્યના પ્રયાસો માટે શુભેચ્છાઓ. #Cheer4India"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતમાં દૈનિક ધોરણે નોંધાતા નવા કેસો વધુ ઘટીને 1.65 લાખ થયા, ઘટાડાનું વલણ એકધારું જળવાઇ રહ્યું
છેલ્લા 46 દિવસમાં દૈનિક નવા કેસોની સંખ્યા સૌથી ઓછી નોંધાઇ
સક્રિય કેસોમાં છેલ્લા 24 કલાકમાં 1,14,216 દર્દીઓના ઘટાડા સાથે કુલ ભારણ વધુ ઘટીને 21,14,508 થયું
સળંગ 17 દિવસથી દૈનિક નવા સંક્રમિતોની સરખામણીએ નવા સાજા થનારા દર્દીઓનો આંકડો વધારે જળવાઇ રહ્યો છે
સાજા થવાનો દર વધીને 91.25% સુધી પહોંચ્યો
દૈનિક પોઝિટીવિટી દર 8.02% નોંધાયો જે સતત 6 દિવસથી 10% કરતાં નીચો જળવાઇ રહ્યો છે
પરીક્ષણોની ક્ષમતામાં વધારો કરવામાં આવ્યો, આજદિન સુધીમાં કુલ 34.3 કરોડ પરીક્ષણો થયા
છેલ્લા 24 કલાકમાં 30.35 લાખ કરતાં વધારે  લોકોને રસી આપવામાં આવી
ભારતમાં સક્રિય કેસોના ભારણમાં સતત ઘટાડો નોંધાઇ રહ્યો છે. સક્રિય કેસોનું ભારણ વધારે ઘટીને આજે 21,14,508 નોંધાયું છે.
છેલ્લા 24 કલાકમાં સક્રિય કેસોની સંખ્યામાં 1,14,216 દર્દીનો ચોખ્ખો ઘટાડો નોંધાયો છે અને દેશમાં આજદિન સુધીમાં નોંધાયેલા કુલ પોઝિટીવ કેસોમાંથી હાલમાં સક્રિય કેસોનું ભારણ માત્ર 7.58% રહ્યું છે.
દૈનિક ધોરણે નોંધાતા નવા કેસોની સંખ્યામાં સતત ઘટાડાના ભાગરૂપે, દેશમાં સતત ત્રણ દિવસથી દૈનિક ધોરણે નવા કેસોની સંખ્યા 2 લાખ કરતાં ઓછી જળવાઇ રહી છે. છેલ્લા 24 કલાકમાં દૈનિક ધોરણે નવા 1,65,553 દર્દીઓ પોઝિટીવ નોંધાયા છે.
ભારતમાં સતત 17મા દિવસે દૈનિક ધોરણે નવા નોંધાયેલા પોઝિટીવ દર્દીઓની સરખામણીએ નવા સાજા થનારા કેસની સંખ્યા વધારે જળવાઇ રહી છે. છેલ્લા 24 કલાકમાં વધુ 2,76,309 દર્દી સાજા થઇ ગયા છે.
છેલ્લા 24 કલાક દરમિયાન દૈનિક ધોરણે નવા સંક્રમિતોની સરખામણીએ નવા સાજા થયેલા કેસની સંખ્યા 1,10,756 વધારે નોંધાઇ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,54,54,320 દર્દીઓ સાજા થઇ ગયા છે અને છેલ્લા 24 કલાકમાં વધુ 2,76,309 દર્દી સાજા થયા છે. આના કારણે એકંદરે સાજા થવાનો દર વધીને 91.25% થયો છે.
છેલ્લા 24 કલાકમાં દેશમાં 20,63,839 પરીક્ષણો કરવામાં આવ્યા છે અને આજદિન સુધીમાં થયેલા કુલ પરીક્ષણોની સંખ્યા 34.31 કરોડ થઇ ગઇ છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 9.36% છે જ્યારે દૈનિક પોઝિટીવિટી દર ઘટ્યો છે અને આજે 8.02% નોંધાયો છે. સળંગ 6 દિવસથી આ દર 10%થી નીચે જળવાઇ રહ્યો છે.
દેશભરમાં ચાલી રહેલા કોવિડ-19 રસીકરણ અભિયાનના ભાગરૂપે આજદિન સુધીમાં દેશમાં કોવિડ-19 વિરોધી રસીના કુલ 21.20 કરોડ ડોઝ આપવામાં આવ્યા છે.
આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 30,07,831 સત્રોનું આયોજન કરીને રસીના કુલ 21,20,66,614 ડોઝ આપવામાં આવ્યા છે. છેલ્લા 24 કલાકમાં રસીના 30.35 લાખ કરતાં વધારે  ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
98,62,777
|
|
બીજો ડોઝ
|
|
67,72,792
|
|
FLWs
|
|
પ્રથમ ડોઝ
|
|
1,55,59,932
|
|
બીજો ડોઝ
|
|
84,89,241
|
|
18 થી 44 વર્ષનું વયજૂથ
|
|
પ્રથમ ડોઝ
|
|
1,83,43,505
|
|
બીજો ડોઝ
|
|
9,429
|
|
45 થી 60 વર્ષનું વયજૂથ
|
|
પ્રથમ ડોઝ
|
|
6,54,11,045
|
|
બીજો ડોઝ
|
|
1,05,27,297
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
5,84,40,218
|
|
બીજો ડોઝ
|
|
1,86,50,378
|
|
કુલ
|
|
21,20,66,614
SD/GP/JD
(Visitor Counter : 207
સ્વાસ્થ્ય અને પરિવાર કલ્યાણ મંત્રાલય
કોવિડ-19માંથી સાજા થવાના રાષ્ટ્રીય સરેરાશ દરમાં ઝડપી સુધારો આવ્યો; 61.53% સુધી આ દર પહોંચ્યો
સક્રિય કેસોની સરખામણીએ સાજા થયેલા કેસોની સંખ્યા 2 લાખ જેટલી વધારે
છેલ્લા 24 કલાકમાં 2.6 લાખથી વધુ સેમ્પલનું પરીક્ષણ કરવામાં આવ્યું
દેશમાં કોવિડ-19ના નિદાન માટે સેમ્પલના પરીક્ષણો કરવાની સંખ્યામાં એકધારો વધારો થઇ રહ્યો છે. છેલ્લા 24 કલાક દરમિયાન દેશમાં 2,62,679 સેમ્પલનું કોવિડ-19 માટે પરીક્ષણ કરવામાં આવ્યું હતું જેમાંથી 53000થી વધુ સેમ્પલનું પરીક્ષણ ખાનગી લેબોરેટરીઓમાં કરવામાં આવ્યું છે. આ સાથે, દેશમાં અત્યાર સુધીમાં થયેલા કુલ પરીક્ષણનો આંકડો વધીને 1,04,73,771 સુધી પહોંચી ગયો છે. આના પરિણામે આજે, પ્રત્યેક દસ લાખની વસ્તીએ પરીક્ષણની સંખ્યા 7180 થઇ ગઇ છે. કેન્દ્ર સરકાર દ્વારા રાજ્યો/ કેન્દ્ર શાસિત પ્રદેશો સાથે મળીને “ટેસ્ટ, ટ્રેસ, ટ્રીટ” વ્યૂહનીતિ સાથે હાથ ધરવામાં આવેલા કેન્દ્રિત પ્રયાસોના કારણે આ શક્ય બન્યું છે.
કોવિડ-19ના પરીક્ષણોની સંખ્યામાં નોંધપાત્ર વધારો થવામાં મહત્વપૂર્ણ ઘટક કોવિડના નિદાન માટે દેશમાં સતત વધી રહેલી નિદાનની લેબોરેટરીઓની સંખ્યા છે. ભારતમાં અત્યારે સરકારી ક્ષેત્રની 795 લેબોરેટરી અને ખાનગી ક્ષેત્રની 324 લેબોરેટરીઓ સાથે કોવિડ-19ના પરીક્ષણ માટે કુલ 1119 લેબોરેટરીઓ ઉપલબ્ધ છે. તેની વિગતો આ પ્રમાણે છે:
• વાસ્તવિક સમયમાં RT PCR આધારિત પરીક્ષણની લેબોરેટરી: 600 
• TrueNat આધારિત પરીક્ષણની લેબોરેટરી: 426 
• CBNAAT આધારિત પરીક્ષણની લેબોરેટરી: 93 
ICU અને ઓક્સિજન સપોર્ટેડ બેડ, વેન્ટિલેટર અને અન્ય ઉપકરણો સહિતની કોવિડના દર્દીઓની સારવાર કરવા માટે વધી રહેલા આરોગ્ય સંભાળ ઇન્ફ્રાસ્ટ્રક્ચર અને વિવિધ પ્રકારની સુવિધાઓના કારણે હાલમાં દેશમાં સમયસર કોવિડ-19ના પોઝિટીવ કેસનું નિદાન અને અસરકારક તબીબી વ્યવસ્થાપન થઇ શકે છે. વધુ સંખ્યામાં કોવિડ-19ના દર્દીઓ સાજા થઇ રહ્યા હોવાથી હાલમાં દેશમાં સક્રિય કેસની સંખ્યાની સરખામણીએ સાજા થયેલા કેસોની સંખ્યાનો તફાવત 1,91,886 થઇ ગયો છે.
છેલ્લા 24 કલાકમાં કુલ 16,883 દર્દીઓ કોવિડ-19માંથી સાજા થઇ ગયા છે. આથી દેશમાં અત્યાર સુધીમાં કુલ 4,56,830 દર્દીઓ કોવિડ-19ની બીમારીમાંથી સાજા થઇ ગયા હોવાનું નોંધાયું છે.
હાલમાં દેશમાં કોવિડ-19માંથી દર્દીઓ સાજા થવાના દરમાં એકધારો સુધારો જોવા મળી રહ્યો છે અને અત્યારે આ દર વધીને 61.53% થઇ ગયો છે.
હાલમાં સમગ્ર દેશમાં, કોવિડ-19ના 2,64,944 સક્રિય કેસ છે અને તમામને તબીબી દેખરેખ હેઠળ રાખવામાં આવ્યા છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટ માહિતી માટે
કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો
ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો.
કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી
https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(Visitor Counter : 211
પ્રધાનમંત્રીનું કાર્યાલય
ઉપરાષ્ટ્રપતિ શ્રી હામિદ અન્સારીના વિદાય પ્રસંગે રાજ્યસભામાં પ્રધાનમંત્રીના સંબોધનનો મૂળપાઠ
આદરણીય સભાપતિ જી,
એક દીર્ઘકાલીન સેવા બાદ, આજે આપ નવા કાર્યક્ષેત્રની તરફ પ્રયાણ કરશો એવો મને પૂર્ણ વિશ્વાસ છે, કેમ કે શારીરિક રીતે આપે પોતાની જાતને ઘણાં તંદુરસ્ત રાખ્યા છે. એક એવો પરિવાર જેનો લગભગ સો વર્ષનો ઈતિહાસ સાર્વજનિક જીવન રહ્યો છે, તેમના નાના, તેમના દાદા ક્યારેક રાષ્ટ્રીય પાર્ટીના અધ્યક્ષ રહ્યા, ક્યારેક સંવિધાન સભામાં રહ્યા, એક પ્રકારથી તમે એ પરિવારની પૃષ્ઠભૂમિમાંથી આવો છો, જેના પૂર્વજોનું સાર્વજનિક જીવનમાં, ખાસ કરીને કોંગ્રેસના જીવનની સાથે અને ક્યારેક ખિલાફત ચળવળની સાથે પણ ઘણી બધી સક્રિયતા રહી.
તમારું જીવન પણ Career Diplomat રહ્યું. હવે Career Diplomat શું હોય છે, તે તો મને પ્રધાનમંત્રી બન્યા બાદ જ સમજાયું, કેમ કે તેમનો હસવાનો શો અર્થ થાય છે, તેમનો હાથ મિલાવવાનો શો અર્થ થાય છે, તરત જ સમજમાં નથી આવતું! કેમ કે તેમની ટ્રેનિંગ જ એવી રીતે થઇ હોય છે. પરંતુ તેના કૌશલ્યનો ઉપયોગ અહીં 10 વર્ષમાં જરૂર થયો હશે. આ દરેકને સંભાળવામાં, આ કૌશલ્યએ કેવી રીતે સદનને લાભ પહોંચાડ્યો હશે.
આપના કાર્યકાળનો ઘણો બધો ભાગ પશ્ચિમ એશિયા સાથે જોડાયેલો રહ્યો છે, એક રાજદ્વારી તરીકે. એ જ દાયરામાં જીંદગીના ઘણાબધા વર્ષ તમારા ગયા, તે જ વાતાવરણમાં, તેજ વિચારમાં, તેજ ચર્ચામાં, એવા લોકોની વચ્ચે રહ્યા. ત્યાંથી નિવૃત્ત થયા બાદ પણ વધુમાં વધુ કાર્ય એજ રહ્યું આપનું, લઘુમતી પાંચ હોય કે અલીગઢ યુનીવર્સીટી હોય, તો એક વર્તુળ તમારું એજ રહ્યું. પરંતુ આ 10 વર્ષ એક અલગ જવાબદારી તમારા ભાગે આવી અને પૂર્ણ રીતે એક એક પળ સંવિધાન, સંવિધાન, સંવિધાનના જ એ વર્તુળમાં ચાલવાનું અને તમે તેને ખૂબ જ સારી રીતે નિભાવવાનો ભરપૂર પ્રયાસ કર્યો.
બની શકે છે કે કેટલોક ખચકાટ હશે તમારી અંદર પણ, પરંતુ આજ પછી હવે તમારે સંકટ નહીં રહે અને મુક્તિનો આનંદ પણ રહેશે અને તમારા મૂળભૂત જે વિચાર રહ્યા હશે, તે અનુસાર તમને કાર્ય કરવાનો, વિચારવાનો, વાત કરવાનો અવસર પણ મળશે.
તમારી સાથે મારો પરિચય વધારે તો રહ્યો નથી, પરંતુ જ્યારે પણ મળવાનું થયું, ઘણું બધુ તમારી પાસેથી જાણવાનું – સમજવાનું મળ્યું હતું. મારી વિદેશ યાત્રામાં જતા પહેલા, આવ્યા બાદ, તમારી સાથે જ્યારે વાત કરવાનો અવસર મળતો હતો, તમારી જે એક દીર્ધદર્ષ્ટી હતી, તેનો હું જરૂર અનુભવ કરતો હતો અને તે મને વસ્તુઓ દેખાય છે, તે ઉપરાંત શું થઈ શકે છે, તેને સમજવાનો એક અવસર આપતી હતી એટલે જ હું હૃદયથી તમારો ખૂબ આભારી છું, મારા તરફથી હૃદયથી તમને ખૂબ ખૂબ શુભકામનાઓ છે.
રાષ્ટ્રના ઉપરાષ્ટ્રપતિના રૂપે, આપની સેવાઓ માટે બંને સદનો તરફથી, દેશવાસીઓ તરફથી પણ તમારા પ્રત્યે આભારનો ભાવ છે અને તમારું આ કતૃત્વ, આ અનુભવ અને આ પદ બાદ નિવૃત્તિ, પોતાનામાં એક લાંબા સમય સુધી, સમાજ જીવનમાં એ વાત પર ભાર આપે છે. રાષ્ટ્રના સંવિધાનની મર્યાદાઓ પર ચાલતા દેશનું માર્ગદર્શન કરવામાં તમારો સમય અને શક્તિ કામ આવશે, એવી મારી પૂરી શુભકામનાઓ છે.
ખૂબ ખૂબ ધન્યવાદ.
(Visitor Counter : 145
રેલવે મંત્રાલય
ભારતીય રેલવે દ્વારા પસંદગીની મુસાફર સેવાઓ તબક્કાવાર ફરી શરૂ કરવામાં આવશે
ભારતીય રેલવે 12 મે 2020થી તેમની મુસાફર ટ્રેન સેવાઓ તબક્કાવાર ફરી શરૂ કરવાની યોજનામાં છે જેમાં શરૂઆતમાં 15 જોડીમાં  ટ્રેનોનું પરિચાલન શરૂ કરવામાં આવશે. આ ટ્રેનો નવી દિલ્હી સ્ટેશનથી દીબ્રુગઢ, અગરતલા, હાવરા, પટણા, બિલાસપુર, રાંચી, ભૂવનેશ્વર, સિકંદરાબાદ, બેંગલુરુ, ચેન્નઇ, તિરુવનંતપુરમ, મડગાંવ, મુંબઇ સેન્ટ્રલ, અમદાવાદ અને જમ્મુ તાવી વચ્ચે વિશેષ ટ્રેનો તરીકે ચાલશે.
ત્યારબાદ, ભારતીય રેલવે દ્વારા કોવિડ-19 સંભાળ કેન્દ્રો માટે 20,000 અનામત રાખીને તેમજ ફસાયેલા પરપ્રાંતીયો માટે દરરોજ 300 જેટલી “શ્રમિક વિશેષ ટ્રેનો” ચલાવવા માટે પૂરતા પ્રમાણમાં કોચ ઉપલબ્ધ કરાવ્યા પછી કોચની ઉપલબ્ધતાના આધારે નવા રૂટ્સ પર વધુ વિશેષ ટ્રેનો શરૂ કરવામાં આવશે.
આ ટ્રેનો માટે 11 મેના રોજ સાંજે 4 વાગ્યાથી બુકિંગ શરૂ થશે અને માત્ર IRCTCની વેબસાઇટ  પર બુકિંગ મળી શકશે. રેલવે સ્ટેશનો પર ટિકિટ બુકિંગના કાઉન્ટર બંધ રહેશે અને કોઇ પ્રકારની કાઉન્ટર ટિકિટ  ઇશ્યુ કરવામાં આવશે નહીં. માત્ર કન્ફર્મ થયેલી માન્ય ટિકિટ ધરાવતા મુસાફરોને જ રેલવે સ્ટેશનમાં પ્રવેશ આપવામાં આવશે. મુસાફરોએ ફરજિયાતપણે ફેસ કવર માસ્ક પહેરવાનો રહેશે અને પ્રસ્થાન વખતે સ્ક્રિનિંગ પણ કરવવાનું રહેશે અને માત્ર જે મુસાફરોમાં કોઇ લક્ષણો ન દેખાતા હોય તેમને ટ્રેનમાં બેસવા દેવામાં આવશે. ટ્રેનના સમયપત્રક સહિતની વધુ વિગતો સમય સમયે અલગથી બહાર પાડવામાં આવશે.
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય ખેલ દિવસ પર ખેલાડીઓને શુભેચ્છા પાઠવી
મેજર ધ્યાનચંદને તેમની જન્મજયંતી પર શ્રદ્ધાંજલિ
પ્રધાનમંત્રી શ્રી નરેન્દ્ર મોદીએ રાષ્ટ્રીય રમત દિવસ પર ખેલાડીઓને શુભેચ્છા પાઠવી છે. પ્રધાનમંત્રીએ સુપ્રસિદ્ધ ભારતીય હોકી ખેલાડી મેજર ધ્યાનચંદને તેમની જન્મજયંતી પર શ્રદ્ધાંજલિ પણ આપી છે.
એક ટ્વીટમાં, પ્રધાનમંત્રીએ કહ્યું;
"રાષ્ટ્રીય રમત દિવસ પર શુભેચ્છાઓ અને મેજર ધ્યાનચંદજીને તેમની જન્મજયંતી પર શ્રદ્ધાંજલિ.
તાજેતરના વર્ષો રમતગમત માટે ઉત્તમ રહ્યા છે. આ ટ્રેન્ડ ચાલુ રહે. સમગ્ર ભારતમાં રમતગમત લોકપ્રિયતા મેળવતી રહે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પેટ્રોલિયમ અને કુદરતી ગેસ મંત્રાલય
શ્રી ધર્મેન્દ્ર પ્રધાને રાહત ભંડોળને પડકારજનક સમયમાં પ્રતિભાવી શાસન વ્યવસ્થા તરફના એક પગલા સમાન ગણાવ્યું કે જે નબળા વર્ગોને રાહત પૂરી પાડશે
કેન્દ્રીય નાણા મંત્રી દ્વારા આજે જાહેરાત કરવામાં આવેલ રાહત ભંડોળને પેટ્રોલીયમ અને કુદરતી ગેસ અને સ્ટીલ મંત્રી શ્રી ધર્મેન્દ્ર પ્રધાને અભૂતપૂર્વ અને પડકારજનક સમયમાં પ્રતિભાવી શાસનના ઉદાહરણ તરીકે ગણાવ્યું. પ્રધાનમંત્રી અને નાણા મંત્રીનો આભાર વ્યક્ત કરતા શ્રી પ્રધાને એક નિવેદનમાં જણાવ્યું છે કે 1.7 લાખ કરોડ રૂપિયાનું રાહત ભંડોળ એ રાષ્ટ્રને કોવિડ-19ની સમસ્યાથી ઉત્પન્ન થનાર અવરોધોને પહોંચી વળવા માટે સહાયક સાબિત થશે. “આજ રોજ જાહેર કરવામાં આવેલ વ્યાપક પગલાઓ એ સમાજના ગ્રામિણ અને શહેરી ગરીબો, ખેડૂતો, આરોગ્ય કર્મચારીઓ, સ્થળાંતર કામદારો, દિવ્યાંગો, વરિષ્ઠ નાગરિકો અને સમાજના અન્ય નબળા વિભાગોને કોવિડ-19ની સમસ્યાથી થયેલ આર્થિક અસરને હળવી બનાવશે,”
શ્રી પ્રધાને એમ પણ જણાવ્યું કે કેશ હસ્તાંતરણ, વીમા કવર, ખોરાકની બાહેંધરી અને પ્રધાનમંત્રી ઉજ્જવલા યોજનાના લાભાર્થીઓને ૩ મહિના સુધી મફત એલપીજીના સિલીન્ડર પૂરા પાડવાનો નિર્ણય વગેરે જેવા પગલાઓ પણ લાખો ગરીબોને રાહત આપશે અને દેશમાં કોઇપણ વ્યક્તિ ભૂખ્યું ના રહી જાય તેની ખાતરી કરવામાં આવશે. આશાવાદ વ્યક્ત કરતા તેમણે જણાવ્યું કે, “આપણે સાથે છીએ, આપણે આ અદ્રશ્ય શત્રુ સામે લડીશું અને વિજયી બનીને બહાર આવીશું. અમારી સરકાર આપણા અર્થતંત્ર અને સમાજ પર પડનારી કોઇપણ નકારાત્મક અસરને ઓછી કરવા માટે જરૂરી તમામ પગલાઓ લઇ રહી છે.”
RP
(Visitor Counter : 121
મંત્રીમંડળ
મંત્રીમંડળે પૂર્વોત્તર ક્ષેત્રોમાં સીટીડીપી દૂરસંચાર સેવાઓ પૂરી પાડવા માટે મેઘાલયમાં યુએસઓએફ યોજનાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે પૂર્વોત્તરનાં રાજ્યો  માટે મેઘાલયમાં અંદાજે રૂ. 3911ના ખર્ચે વિસ્તૃત દૂરસંચાર વિકાસ યોજના ના અમલીકરણને મંજૂરી આપી છે, જેના માટે સાર્વત્રિક સેવા જવાબદારી ભંડોળ  માંથી નાણા મળશે. પૂર્વોત્તરનાં રાજ્યો માટેના સીટીડીપી પ્રોજેકટના વધારાના ખર્ચને માટે રૂ. 8120.80 કરોડની મંજૂરી આપવામાં આવી છે. .
મુખ્ય વિશેષતાઓ :
આ યોજનામાં નીચે મુજબની બાબતોનો સમાવેશ થાય છે:
- મેઘાલય રાજ્યમાં સુનિશ્ચિત કરાયેલા વિસ્તારોને આવરી લઈને 2જી+4જી મોબાઈલ કવરેજ, અને
- મેઘાલયમાં નેશનલ હાઈવે સહિતના વિસ્તારોમાં અવિરત 2જી+4જી મોબાઈલ કવરેજની વ્યવસ્થા.
લાભ:
- દૂરસંચાર નેટવર્કને સુદ્રઢ કરવાને પરિણામે મેઘાલયમાં મોબાઈલ કનેક્ટિવિટીના વ્યાપમાં વધારો થશે અને તેથી લોકોને પરવડે તેવી એકસમાન સંચાર, માહિતી અને પ્રશાસન પ્રણાલી પ્રાપ્ત થશે.
- મેઘાલયના લોકોને જ્યાં અત્યાર સુધી સાર્વજનિક મોબાઈલ નેટવર્ક પહોંચ્યુ ન હતુ ત્યાં તે ઉપલબ્ધ થવાથી નાગરિકોના આર્થિક-સામાજિક વિકાસ માટે સંચાર અને પ્રોદ્યોગિકી સેવાનો લાભ મળશે.
- નહી આવરી લેવાયેલા વિસ્તારોને બ્રોડબેન્ડ અને ઈન્ટરનેટ મારફતે નવતર કૌશલ્ય પ્રાપ્ત થતાં તેમનું સશક્તિકરણ થશે.
NP/J.Khunt/GP/RP
(Visitor Counter : 131
માહિતી અને પ્રસારણ મંત્રાલય
MODI 2.0ના એક વર્ષ - આત્મનિર્ભર ભારત તરફ
ગત એક વર્ષમાં મોદી સરકાર2.0 દ્વારા લેવાયેલા વિભિન્ન નિર્ણયોનો એક સારાંશ,ભારતીય ઇતિહાસમાં એક વિશેષ સમયગાળો અને એક નવા ભારત, એક ઉજ્વવળ ભારતનું નિર્માણ.
MODI 2.0ના એકવર્ષના સરવૈયાની બુકલેટ જોવા અહીં ક્લિક કરો
GP/DS
(